ગુજરાત વિધાનસભાની આ ચૂંટણીમાં પહેલીવાર એવું જોવા મળી રહ્યું છે કે વડાપ્રધાન એક દિવસમાં ચાર ચાર સભાઓ કરે છે. ભાજપનાં રાષ્ટ્રીય અધ્યક્ષ પણ ચાર – પાંચ સભાઓ કરી રહ્યા છે તો કૉંગ્રેસનાં સ્ટાર પ્રચારક સવારે હવાઈ જહાજમાં આવી સાંજે દિલ્હી પરત જતા રહેતા નથી, પણ બે – ત્રણ દિવસ સુધી રોકાઈને ઝંઝાવતી પ્રચાર કરી રહ્યા છે. ભાજપ વતી ચૂંટણી પ્રચારનું સુકાન વડાપ્રધાન નરેન્દ્ર મોદી અને રાષ્ટ્રીય અધ્યક્ષ અમિત શાહે સંભાળ્યુ છે તો કૉંગ્રેસમાંથી ખુદ રાહુલ ગાંધીએ મોરચો સંભાળ્યો છે. બંને પક્ષોએ નેતાઓની ફોજ ગુજરાતનાં રણમેદાનમાં ઉતારી દીધી છે. ભાજપનાં અન્ય નેતાઓ ગુજરાતના ચૂંટણી પ્રચારમાં ઘૂમી રહ્યા છે તેમાં કેન્દ્રીય કેબિનેટમાં બીજા નંબરનું સ્થાન ધરાવનાર રાજનાથસિંઘ, અરૃણ જેટલી, નિર્મલા સિતારામન, સ્મૃતિ ઈરાની, ધર્મેન્દ્ર પ્રધાન, હંસરાજ આહિર, પિયુષ ગોયલ ઉપરાંત ગુજરાતનાં ત્રણ કેન્દ્રીય પ્રધાનો રૃપાલા, મનસુખ માંડવીયા અને હરીભાઈ ચૌધરી ગુજરાત – સૌરાષ્ટ્રનાં ગામડાઓ ખૂંદી રહ્યા છે. વાત હજુ આટલેથી અટકતી નથી. ભાજપ શાસિત રાજયોનાં મુખ્યપ્રધાનો યોગી આદિત્યનાથ, વસુંધરા રાજે, શિવરાજસિંહ ચૌહાણ, દેવેન્દ્ર ફડણવીસ સહિતના નેતાઓ પણ ગુજરાતમાં પ્રચાર કરી રહ્યા છે.